b'\n_START_ARTICLE_\nMarisa Tomei\n_START_SECTION_\n\xc5\xbdivotopis\n_START_PARAGRAPH_\nMarisa Tomei je ro\xc4\x91ena u Brooklynu, u New Yorku. Nakon srednje \xc5\xa1kole i prve godine studija na sveu\xc4\x8dili\xc5\xa1tu u Bostonu, Marisa je prekinula \xc5\xa1kolovanje kako bi se pojavila u TV sapunici As the World Turns, a poslije i u humoristi\xc4\x8dnoj seriji A Different World._NEWLINE_Prva zna\xc4\x8dajnija filmska uloga Marisi je bila u filmu Moj ro\xc4\x91ak Vinny (My Cousin Vinny) iz 1992. godine, gdje je glumila zajedno s Joeom Pescijem. Uloga joj je donijela Oscara za najbolju  \xc5\xbeensku sporednu ulogu. Romanti\xc4\x8dna komedija Samo ti iz 1994. godine bila je jedna od njenih zapa\xc5\xbeenijih uloga, a na snimanju je po\xc4\x8dela romanti\xc4\x8dnu vezu s kolegom Robertom Downeyjem. U filmu Dobrodo\xc5\xa1li u Sarajevo iz 1997. glumila je zajedno s Woodyjem Harrelsonom i Goranom Vi\xc5\xa1nji\xc4\x87em._NEWLINE_Marisa Tomei je imala zapa\xc5\xbeene uloge i u popularnim TV-serijama Seinfeld i Vatreni de\xc4\x8dki.'